Međunarodna izložba dječjeg likovnog stvaralaštva Lidice ustanovljena je 1967. godine u znak sjećanja na djecu žrtve iz češkog sela Lidica, koju su ubili njemački nacisti 1942. godine, kao i na svu ostalu djecu poginulu u ratovima. Mada je u početku bila nacionalna, ova je izložba 1973. godine postala međunarodnom i otad je poznata djeci i učiteljima ne samo u Češkoj i Slovačkoj nego doslovce širom svijeta. Organizator natječaja i izložbe je Memorijalni centar Lidice uz potporu Ministarstva kulture, Ministarstva obrazovanja, mladih i športa i Ministarstva vanjskih poslova Češke Republike te Češkog povjerenstva za UNESCO.

Hrvatski fotosavez na natječaj redovito šalje fotografije mladih autora nastalih u provedenim fotoradionicama, sukladno predviđenoj temi.

Ovogodišnji natječaj za 45. izložbu imao je temu „PUTOVANJE".

Organizator je primio ukupno **25.690 radova** u različitim tehnikama iz 83 zemlje, od čega **769 fotografija**.

Hrvatski fotosavez je na natječaj za sudjelovanje u izložbi prijavio 44 fotografije 26 mladih autora – sudionika fotoradionice „Šibenik - portret grada“ 2014., fotoradionice „Tragom Petra Hektorovića“ 2016., Ljetne fotoradionice „Istra - ambijent, kulturna baština“ 2016., Ljetne fotoradionice za mlade „Lonjsko polje“ 2016.

Međunarodno ocjenjivačko tijelo je u kategoriji fotografija dodijelilo ukupno 26 medalja „Ruža Lidica“, **što je najviše priznanje izložbe**.

Radovi mladih autora iz Hrvatske opet su postigli zapažen uspjeh: **medaljom „Ruža Lidica“** nagrađena je kolekcija fotografija Hrvatskog fotosaveza koju čine fotografije Marijane Buratović (OŠ Jelsa), Marte Grabić (OŠ Jelsa), Benjamina Peronje (OŠ Jelsa), Josipe Tepić (OŠ Petra Hektorovića Stari Grad) i Dijane Tot (OŠ Domašinec). Medaljom „Ruža Lidica“ nagrađena je i Nina Stanić (OŠ Mejaši, Split).

Nagrađeni su također i Fran Šandor (diploma) iz OŠ Ivana Kukuljevića, Belišće i Nea Pohižek (diploma) iz Fotokluba Valpovo.



Marijana Buratović



Marta Grabić



Benjamin Peronja



Josipa Tepić